**Referat fra styremøte 12. april 2018.**

Møtet ble avholdt hos Lill Ann Pedersen. Følgende deltok: Åke Johansen, Ann Sissel Paulsen, Trine Seljeseth, Marit Ovesen og vara Lill-Ann Pedersen. Forfall: Jan Kåre Larsen.

Denne dagen var det 35 år siden avdelingen ble stiftet – 12. april 1983.

Følgende sakliste forelå:

1. Konstituering av styret
2. Utstilling 2018
3. Webmaster NRK avd. Tromsø og Omegn
4. Forslag fra Therese Paulsen om egen Facebook-side
5. 5. Eventuelt

**Sak 1. KONSTITUERING**

Styret konstituerte seg som følger:

Åke Johansen – leder

Ann Sissel Paulsen – nestleder

Trine Seljeseth – Kasserer

Marit Ovesen – sekretær

Jan-Kåre Larsen – styremedlem

Lill-Ann H. Pedersen – varamedlem

Trine Nilsen – varamedlem

**Sak 2: UTSTILLING 2018**

Dommer blir Kurt Nilsson. Ann Sissel kontakter Mildred Stensland for endelig bekreftelse som ringsekretær. Vi har skrivere. Må sjekke opp hvem som skal ha ansvaret for kafeen og sekretariatet. Videre skal lagerbeholdning av diverse til utstillinga sjekkes. Ny POKAL må innkjøpes – den forrige ble ødelagt under transport.

**Sak 3: WEB-MASTER – NRK AVD. TROMSØ OG OMEGN**

Åke bekreftet at Therese Paulsen har påtatt seg oppgaven om å drifte denne og orienterte litt om denne.

**Sak 4: EGEN FACEBOOK-SIDE**

Therese Paulsen gis ansvaret for etablering av egen Facebook-side for klubben. Forhåpentligvis vil det medføre at vi når flere medlemmer med nyttig informasjon om aktiviteter m.m.

**Sak 5: EVENTUELT**

Følgende komiteer ble oppnevnt:

**Utstillingskomite: Åke Johansen, Lill-Ann Pedersen og Trine Nilsen**

**Jaktkomite: Ann Sissel Paulsen, Knut Haug og Trine Seljeseth**

Åke orienterte om Strategi-planen for NRK sentralt og avdelingenes oppfølging i henhold til denne. Det legges invitasjon ut på våre sider til avdelingens medlemmer om snarlig tilbakemelding om ønsker i henhold til denne.

Det ble påpekt det fallende medlemstallet. Dette er et problem som er gjengs i hele landet.

Vi må prøve å få «tak i» nye retriever-eiere så snart som mulig etter at disse har gått til anskaffelse av valp, bosatt i avdelingens område, sende ut et info-skriv hvor vi ønsker dem velkommen til oss og fortelle om våre aktiviteter.

I etterkant av dette, må avdelinga prøve å få arrangert et valpekurs i løpet av høsten. Sjekk opp med klubbens instruktører når dette evt. kan være aktuelt.

Det ble også diskutert litt rundt avviklinga av både WT i juni og Jaktprøve i august.

Møtet hevet kl 21.30

M.O.